**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«**\_\_\_\_\_\_**» **\_\_\_\_\_\_\_\_\_\_\_\_\_\_\_\_\_ 2021թ. N\_\_\_\_\_\_\_ Ա**

**ԳՈՒՅՔ ՓՈԽԱՆԱԿԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ**

Հիմք ընդունելով Հայաստանի Հանրապետության քաղաքացիական օրենսգրքի 589-րդ, 685-րդ, 688-րդ հոդվածները և 590-րդ հոդվածի 1-ին մասը, «Պետական գույքի կառավարման մասին» Հայաստանի Հանրապետության օրենքի 22-րդ հոդվածի 1-ին մասի 4-րդ կետը և 28-րդ հոդվածը, «Կառավարչական իրավահարաբերությունների կարգավորման մասին» Հայաստանի Հանրապետության օրենքի 5-րդ հոդվածի 5-րդ և 7-րդ մասերը, ինչպես նաև Հայաստանի Հանրապետության կառավարության 2011 թվականի փետրվարի 17-ի N 304-Ն որոշմամբ հաստատված կարգի 3-րդ կետի 3-րդ ենթակետը, 5-րդ և 6.2-րդ կետերը՝ Հայաստանի Հանրապետության կառավարությունը ***ո ր ո շ ու մ է.***

1. Թույլատրել Հայաստանի Հանրապետության տարածքային կառավարման և ենթակառուցվածքների նախարարության պետա­կան գույքի կառավարման կոմիտեին (այսուհետ՝ Կոմիտե)՝ Երևան քաղաքի Կորյունի 14 հասցեում գտնվող շենքի 4-րդ հարկում գտնվող Հայաստանի Հանրապետության տարածքային կառավարման և ենթակառուցվածքների նախարարությանն ամրացված, պետական սեփականություն հանդիսա­ցող՝ 2021 թվականի փետրվարի 9-ի դրությամբ 233 545 000 ՀՀ դրամ գնահատված շուկայական արժեքով (ներառյալ հողամասի կադաստրային արժեքը) 411.9 քառ. մետր մակերեսով հասարակական տարածքը և շենքին հատկացված հողամասից բաժնային մաս համարվող հողամասը (այսուհետ՝ Գույք 1) փոխանակել Երևան քաղաքի Խանջյան փողոց 19 շենք 5 տարածք հասցեում գտնվող «Լեռնամետալուրգիայի ինստիտուտ» փակ բաժնետիրական ընկերությանը (այսուհետ՝ Ընկերություն) սեփականության իրավունքով պատկանող՝ 2021 թվականի հունիսի 15-ի դրությամբ 162 768 000 ՀՀ դրամ գնահատված շուկայական արժեքով (ներառյալ հողամասի կադաստրային արժեքը) 348.4 քառ. մետր մակերեսով հասարակական տարածքի և շենքին հատկացված հողամասից բաժնային մաս համարվող հողամասի (այսուհետ՝ Գույք 2) հետ:

2. Սահմանել, որ սույն որոշման 1-ին կետի համաձայն իրականացվող գույքի փոխանակման արդյունքում.

1) Հայաստանի Հանրապետությանը սեփականության իրավունքով փոխանցվող Գույք 2-ն ամրացվում է Կոմիտեին,

2) Ընկերությունը պարտավորվում է սույն որոշումն ուժի մեջ մտնելուց հետո մեկամսյա ժամկետում Գույք 1-ի և Գույք 2-ի գնահատված շուկայական արժեքների տարբերությունը՝ 70 777 000 դրամ վճարել պետական սեփականություն համարվող հիմնական միջոցների (ֆոնդերի) օտարումից մուտքեր հաշվեհամարին, իսկ Գույք 1-ի գնահատման ծառայությունների դիմաց սահմանված 55 428 դրամը (ներառյալ ավելացած արժեքի հարկի) վճարել Հայաստանի Հանրապետության ֆինանսների նախարարության գանձապետական թիվ 1 բաժանմունքի 900018002981 հաշվեհամարին։

3. Կոմիտեի նախագահին`

1) Ընկերության կողմից սույն որոշման 2 կետի 2)-րդ ենթակետով սահմանված վճարումներն իրականացնելուց հետո մեկամսյա ժամկետում Ընկերության հետ կնքել սույն որոշման 1-ին կետից բխող գույքի փոխանակության պայմանագիր՝ դրանում սահ­մանելով, որ պայմանագրի կնքման և դրանից բխող Գույք 1-ի և Գույք 2-ի իրավունքների պետական գրանցման հետ կապված ծախսերը ենթակա են իրականացման Ընկերության միջոցների հաշվին:

2) սույն կետի 1)-ին ենթակետով սահմանված պայմանագրի կնքումից հետո երկամսյա ժամկետում Ընկերության հետ համատեղ ապահովել Գույք 1-ի և Գույք 2-ի հանձնման-ընդունման աշխատանքների կատարումը։

3) սույն կետի 2-րդ ենթակետով սահմանված աշխատանքների ավարտից հետո Գույքը 2-ը 15 տարի ժամկետով անհատույց օգտագործման իրավունքով հանձնել «Աշոտ Հովհաննիսյանի անվան հումանիտար հետազոտությունների ինստիտուտ» հասարակական կազմակերպությանը (գրանցման համար՝ 211.171.820992 , հասցե՝ ք. Երևան, Խանջյան 19) (այսուհետ՝ Կազմակերպություն)՝ իր կողմից ներկայացված ծրագրով նախատեսված աշխատանքների իրականացման նպատակով:

4) սույն կետի 2-րդ ենթակետով սահմանված աշխատանքների ավարտից հետո եռամսյա ժամկետում, Կազմակերպության հետ կնքել Գույքի 2-ի անհատույց օգտագործման պայմանագիր (այսուհետ՝ պայմանագիր)՝ դրանում նախատեսելով, որ.

ա. Կազմակերպությունը պարտավոր է իր կողմից ներկայացված ծրագրով նախատեսված աշխատանքների կատարումը հավաստող համապատասխան փաստաթղթերը ներկա­յաց­նել Կոմիտե՝ յուրաքանչյուր հաշվետու տարվա ավարտից հետո 15-օրյա ժամկետում,

բ. Կազմակերպության կողմից ստանձնած պարտավորությունները չկատարելու կամ ոչ պատշաճ կատարելու դեպքում սույն որոշման հիման վրա կնքված պայմա­նա­գիրը ենթակա է լուծման,

գ. պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման Կազմակերպության միջոցների հաշվին:

**ՀԻՄՆԱՎՈՐՈՒՄ**

**ԳՈՒՅՔ ՓՈԽԱՆԱԿԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ**

**ՀՀ կառավարության որոշման նախագծի**

Պետական գույքի կառավարման կոմիտե է դիմել «Լեռնամետալուրգիայի ինստիտուտ» փակ բաժնետիրական ընկերության (այսուհետ՝ Ընկերություն) տնօրենը՝ տեղեկացրել է, որ Երևան քաղաքի Կորյունի փողոց 14 հասցեում գտնվող բարձրահարկ շենքը հանդիսանում է Ընկերության սեփականություն՝ բացառությամբ 4-րդ հարկից Հայաստանի Հանրապետության սեփականություն հանդիսացող մասի։

Ընկերությունը միաժամանակ տեղեկացրել է, որ նախատեսում է նշված հասցեում ըստ նախնական հաշվարկների իրականացնել մոտ 300.0 մլն ՀՀ դրամի ներդրումային ծրագիր՝ միաժամանակ առաջարկելով Երևան քաղաքի Խանջյան փողոց 19 հասցեում գտնվող շենքից ընկերության սեփականությունը հանդիսացող 5-րդ հարկը փոխանակել Երևան քաղաքի Կորյունի փողոց 14 հասցեում գտնվող շենքից Հայաստանի Հանրապետության սեփականություն հանդիսացող 4-րդ հարկի հետ, որի արդյունքում նշված հասցեում գտնվող շենքն ամբողջությամբ կդառնա Ընկերության սեփականություն և հնարավորություն կնձեռնի ընկերությանը իրականացնել նախատեսած ներդրումային ծրագիրը։

Նշված տարածքների համարժեքությունը պարզելու նպատակով «Գույքի գնահատման և աճուրդի կենտրոն» ՊՈԱԿ-ի կողմից իրականացվել է տարածքների շուկայական արժեքի գնահատման աշխատանքներ, որի արդյունքում պարզվել է, որ Երևան քաղաքի Կորյունի փողոց 14 հասցեում գտնվող շենքից Հայաստանի Հանրապետության սեփականություն հանդիսացող 4-րդ հարկի 411.9 քառ. մետր մակերեսով տարածքի շուկայական արժեքը (ներառյալ բաժնային մաս հանդիսացող հողամասի կադաստրային արժեքը) 09.02.2021թ. դրությամբ կազմել է 233 545 000 ՀՀ դրամ, իսկ Երևան քաղաքի Խանջյան փողոց 19 հասցեում գտնվող շենքից Ընկերության սեփականությունը հանդիսացող 5-րդ հարկից 348.4 քառ. մետր մակերեսով տարածքի շուկայական արժեքը՝ (ներառյալ բաժնային մաս հանդիսացող հողամասի կադաստրային արժեքը) 15.06.2021թ. դրությամբ կազմել է 162 768 000 ՀՀ դրամ, որի վերաբերյալ Պետական գույքի կառավարման կոմիտեն տեղեկացրել է Ընկերությանը՝ միաժամանակ խնդրելով ներկայացնել Ընկերության դիրքորոշումը Կորյունի փողոց 14 հասցեում գտնվող շենքից Հայաստանի Հանրապետության սեփականություն հանդիսացող տարածքը Երևան քաղաքի Խանջյան փողոց 19 հասցեում գտնվող շենքից ընկերության սեփականությունը հանդիսացող տարածքի հետ փոխանակման դեպքում, դրանց շուկայական արժեքների տարբերությունը (70 777 000 ՀՀ դրամ) պետական բյուջե վճարելու հարցում, ի պատասխան որի Ընկրությունը գրավոր իր համաձայնությունն է հայտնել քննարկվող տարածքների փոխանակման արդյունքում գնահատված արժեքների տարբերությունը վճարելու հարցում։

Ներկայացված նախագծով առաջարկվում է Երևան քաղաքի Կորյունի փողոց 14 հասցեում գտնվող շենքից Հայաստանի Հանրապետության սեփականություն հանդիսացող 4-րդ հարկի 411.9 քառ. մետր մակերեսով տարածք փոխանակել Երևան քաղաքի Խանջյան փողոց 19 հասցեում գտնվող շենքից Ընկերության սեփականությունը հանդիսացող 5-րդ հարկից 348.4 քառ. մետր մակերեսով տարածքի հետ՝ միաժամանակ սահմանելով, որ փոխանակման դեպքում Ընկերությունը պետական բյուջե կվճարի դրանց շուկայական արժեքների տարբերությունը՝ 70 777 000 ՀՀ դրամ։

Պետական գույքի կառավարման կոմիտե է դիմել նաև «Աշոտ Հովհաննիսյանի անվան հումանիտար հետազոտությունների ինստիտուտ» հասարակական կազմակերպությունը (այսուհետ՝ Կազմակերպություն) տեղեկացնելով, որ Կազմակերպության նպատակը հումանիտար գիտությունների ոլորտում քննական հետազոտություններ իրականացնելն ու խթանելն է՝ միաժամանակ տեղեկացնելով, որ ինստիտուտն աշխատում է Հայաստանի և Սփյուռքի միջև գիտական կապերի զարգացման ուղղությամբ՝ հատկապես հրատարակչական, թարգմանչական ու հետազոտական համագործակցության շրջանակներում:

Կազմակերպությունը տեղեկացրել է նաև, որ նպատակ ունի հայաստանյան հետազոտողներին տրամադրել գիտական ռեսուրսներ, ինչպես նաև սեփական հետազոտությունները հրատարակություններով, գիտաժողովներում և այլ հանրային միջոցառումներում շրջանառելու հնարավորություններ, ինչպես նաև նպաստել ՀՀ հումանիտար գիտությունների զարգացմանը, այդ գիտությունների տեղական ավանդույթների վերհանմանը, գիտական հետազոտությունների արդյունքները հանրամատչելի և միջազգային ասպարեզում մրցունակ դարձնելը, միջազգային գիտական կապերն ամրապնդելը:

Կազմակրպությունը միաժամանակ ներկայացրել է Ծրագիր, որի շրջանակներում կհաստատվի կապեր և տեղեկատվության փոխանակում պետական և հասարակական կազմակերպությունների հետ, Կազմակերպությունը հանաձայն իր կողմից ներկայացված ծրագրի նախատեսում է կազմակերպել կոնֆերանսներ, սեմինարներ, կլոր սեղաններ, դասընթացներ և այլն:

ՀՀ վարչապետի 22.02.2021թ. թիվ 02/16.16/5441-2021 հանձնարարականով Պետական գույքի կառավարման կոմիտեին հանձնարարվել է «Աշոտ Հովհաննիսյանի անվան հումանիտար հետազոտությունների ինստիտուտ» Հ/Կ-ին քաղաք Երևան Խանջյան 19 հասցեում գտնվող անշարժ գույքը 15 տարի ժամկետով անհատույց օգտագործման իրավունքով տրամադրելու ՀՀ կառավարության որոշման նախագիծ ներկայացնել ՀՀ վարչապետի աշխատակազմ:

Պետական գույքի կառավարման կոմիտեն ի կատարումն ՀՀ վարչապետի հանձնարարականի՝ հաշվի առնելով «Աշոտ Հովհաննիսյանի անվան հումանիտար հետազոտությունների ինստիտուտ» հասարակական կազմակերպության կողմից Հայաստանի Հանրապետության կառավարության 2011 թվականի փետրվարի 17-ի N 304-Ն որոշմամբ հաստատված կարգի 5-րդ և 6.2-րդ կետերով սահմանված պահանջներին համապատասխան Կոմիտե ներկայացված ծրագիրը, Որոշման նախագծով նախատեսել է նաև դրույթներ փոխանակման միջոցով Հայաստանի Հանրապետությանը հանձնվող Երևան քաղաքի Խանջյան փողոց 19 հասցեում գտնվող շենքից Ընկերության սեփականությունը հանդիսացող 5-րդ հարկից 348.4 քառ. մետր մակերեսով տարածքը 15 տարի ժամկետով անհատույց օգտագործման իրավունքով «Աշոտ Հովհաննիսյանի անվան հումանիտար հետազոտությունների ինստիտուտ» հասարակական կազմակերպությանը հանձնելու վերաբերյալ:

«Գույք փոխանակելու և անհատույց օգտագործման իրավունքով գույք հանձնելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի:

**ԱՄՓՈՓԱԹԵՐԹ**

**ԳՈՒՅՔ ՓՈԽԱՆԱԿԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ տարածքային կառավարման և ենթակառուցվածքների նախարարություն | 11.03.21թ. |
| N ՍՊ/21.1/5632-2021 |
| Սահմանված կարգով ընթացք տալ։ |  |
| 2. ՀՀ ֆինանսների նախարարություն | 22.04.21թ. |
| N 01/8-2/6032-2021 |
| ՀՀ ֆինանսների նախարարությունը քննարկել է ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտեի 15.04.2021թ. N 01/11.1/2593-2021 գրությամբ ներկայացված` «Գույք փոխանակելու և անհատույց օգտագործման իրավունքով գույք հանձնելու մասին» ՀՀ կառավարության որոշման լրամշակված նախագիծը (այսուհետ՝ նախագիծ) ու նախագծի վերաբերյալ ներկայացված պարզաբանումները և հայտնում է հետևյալը.  Նախագծի 1-ին կետով նախատեսվում է Երևան քաղաքի Կորյուն 14 հասցեում գտնվող շենքի 4-րդ հարկի ՀՀ տարածքային կառավարման և ենթակառուցվածքների նախարարությանն ամրացված պետական սեփականություն հանդիսա­ցող՝ 2021 թվականի փետրվարի 9-ի դրությամբ 233,545.0 հազ. ՀՀ դրամ գնահատված շուկայական արժեքով (ներառյալ հողամասի կադաստրային արժեքը) 411.9 քառ. մետր մակերեսով հասարակական տարածքը և շենքին հատկացված հողամասից բաժնային մաս համարվող հողամասը (այսուհետ՝ գույք 1) փոխանակել Երևան քաղաքի, Կենտրոն Խանջյան փողոց 19 հասցեում գտնվող շենքի 5-րդ հարկում գտնվող «Լեռնամետալուրգիայի ինստիտուտ» փակ բաժնետիրական ընկերությանը (այսուհետ՝ Ընկերություն) սեփականության իրավունքով պատկանող՝ 2020 թվականի օգոստոսի 19-ի դրությամբ 165,460. 0 հազ. ՀՀ դրամ գնահատված շուկայական արժեքով (ներառյալ հողամասի կադաստրային արժեքը) 348.4 քառ. մետր մակերեսով հասարակական տարածքի և շենքին հատկացված հողամասից բաժնային մաս համարվող հողամասի (այսուհետ՝ գույք 2) հետ: Միաժամանակ Նախագծի 2-րդ կետի 2-րդ պարբերությամբ Ընկերությունը պարտավորվում է սույն որոշումն ուժի մեջ մտնելուց հետո մեկամսյա ժամկետում Գույք 1-ի և Գույք 2-ի գնահատված շուկայական արժեքների տարբերությունը՝ 68,085.0 հազ. դրամ վճարել պետական սեփականություն համարվող հիմնական միջոցների (ֆոնդերի) օտարումից մուտքեր հաշվեհամարին: Այդ կապակցությամբ հայտնում ենք, որ.  1. Համադրելիության տեսանկյունից հստակեցման կարիք ունի տարբեր ժամանակահատվածներում (շուրջ 6 ամսվա տարբերությամբ՝ 19.08.2020թ. դրությամբ և 09.02.2021թ. դրությամբ) գնահատված շուկայական արժեքով գույքերի փոխանակման հանգամանքը՝ հաշվի առնելով, որ «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» ՀՀ օրենքով սահմանված նոր կարգը ուժի մեջ է մտել 01.01.2021թ.-ից:  2. Միաժամանակ հայտնում ենք, որ Նախագծի 3-րդ կետի 3-րդ պարբերությամբ նախատեսվում է Գույքը 2-ը 15 տարի ժամկետով անհատույց օգտագործման իրավունքով հանձնել «Աշոտ Հովհաննիսյանի անվան հումանիտար հետազոտությունների ինստիտուտ» հասարակական կազմակերպությանը՝ իր կողմից ներկայացված ծրագրով նախատեսված աշխատանքների իրականացման նպատակով, մինչդեռ Նախագծին կից ներկայացված չէ վերոնշյալ ծրագիրը: | 1. Ընդունվել է։  Հիմք ընդունելով ֆինանսատնտեսական նախարարական կոմիտեի 25.05.2021թ. նիստի թիվ ԿԱ/92-2021 արձանագրության 6-րդ կետը՝ իրականացվել է Երևան քաղաքի Խանջյան փողոց 19 շենք 5 տարածք հասցեում գտնվող «Լեռնամետալուրգիայի ինստիտուտ» ՓԲԸ-ին սեփականության իրավունքով պատկանող գույքի շուկայական արժեքի նոր գնահատում, նախագիծը խմբագրվել է և նախագծում ներառվել է գույքի նոր արժեքը։  2. Ընդունվել է։  Կազմակերպության կողմից ներկայացված ծրագիրը կցվել է նախագծին։ |
| 3. Կադաստրի կոմիտե | 15.03.2021թ. |
| N ՍԹ/1512-2021 |
| Դիտողություններ և առաջարկություններ չունի։ |  |
| 4. ՀՀ արդարադատության նախարարություն | 05.05.21թ. |
| N 01/27.1/11590-2021 |
| Ի պատասխան Ձեր 2021 թվականի ապրիլի 30-ի թիվ 01/11.1/3020-2021 գրության՝ հայտնում ենք, որ Հայաստանի Հանրապետության կառավարության 2021 թվականի փետրվարի 25-ի թիվ 252-Լ որոշմամբ հաստատված աշխատակարգի 15-րդ կետում ամրագրված կարգավորման համաձայն՝ Նախագծերը նախապես կարծիքի են ուղարկվում **շահագրգիռ մարմիններին** նախագիծը ներկայացնողի կողմից: Ոչ նորմատիվ բնույթի նախագծերը կարծիքի են ուղարկվում նաև **արդարադատության նախարարություն**, բացառությամբ օրենքի կիրարկումն ապահովող միջոցառումների մասին, աշխատանքային խմբերի (հանձնաժողովների, հանձնախմբերի) մասին, **գույք հետ վերցնելու կամ ամրացնելու մասին նախագծերի:**  «Գույք փոխանակելու և անհատույց օգտագործման իրավունքով գույք հանձնելու մասին» Կառավարության որոշման նախագծի (այսուհետ՝ Նախագիծ) առումով անհրաժեշտ է նկատի ունենալ այն հանգամանքը, որ ներկայացված Նախագիծը վերաբերում է **Գույք փոխանակելուն և անհատույց օգտագործման իրավունքով գույք հանձնելուն**, իսկ ՀՀ արդարադատության նախարարությունն էլ ըստ էության տվյալ նախագծով շահագրգիռ մարմին չի հանդիսանում՝ ուստի ղեկավարվելով Հայաստանի Հանրապետության կառավարության 2021 թվականի փետրվարի 25-ի թիվ 252-Լ որոշմամբ հաստատված աշխատակարգի 15-րդ կետի պահանջներով՝ հարկ ենք համարում նշել, որ ներկայացված Նախագծի վերաբերյալ ՀՀ արդարադատության նախարարության կողմից կարծիք չի ներկայացվելու: | Ընդունվել է ի գիտություն։ |
| 5. ՀՀ պետական եկամուտների կոմիտե | 05.04.2021թ. |
| 01/3-3/18994-2021 |
| Դիտողություններ և առաջարկություններ չունի։ |  |
| 6. Աշոտ Հովհաննիսյանի անվան հումանիտար հետազոտությունների  ինստիտուտ | 19.03.2021թ. |
| 2118-2021 |
| Դիտողություններ և առաջարկություններ չունի։ |  |
| 7. «Լեռնամետալուրգիայի ինստիտուտ» ՓԲԸ | 29.03.2021թ. |
| ՎՄ-046 |
| Հայտնում ենք, որ «Լեռնամետալուրգիայի ինստիտուտ» ՓԲ ընկերությունն ուսումնասիրել է գրությամբ իրեն ներկայացված «Գույք փոխանակելու և անհատույց օգտագործման իրավունքով գույք հանձնելու մասին» ՀՀ կառավարության որոշման նախագիծը, որի վերաբերյալ ունի հետևյալ դիտողությունը.  Նախագծի 1-ին կետում առկա է վրիպակ՝ որպես սեփականություն իրավունքով Ընկերությանը պատկանող ք. Երևան, Խանջյան փողոց 19 շենք 5 տարածք հասցեով գտնվող անշարժ գույքի՝ 2020 թվականի օգոստոսի 19-ի դրությամբ գնահատված շուկայական արժեք նշված է 155 355 000 դրամ, մինչդեռ վկայակոչված օրվա դրությամբ կատարված գնահատման արդյունքներով կազմված հաշվետվության համաձայն հիշյալ անշարժ գույքի շուկայական արժեքը կազմել է 165 460 000 դրամ, ինչը միանգամայն ճշգրիտ արտացոլված է նաև Նախագծի հետ միասին ներկայացված տեղեկանքներում։ | Ընդունվել է։  Նախագծում տեղի ունեցած վրիպակը շտկվել է։ |